Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke de eşkerayîye daye û nê vatî:
Warê Xoverdayîşî yê Çemçoyî
‘’27ê êlule de Warê Xoverdayîşî yê Çemçoyî de dormeyê mewzîyanê şerî yê  Şehîde Aryene de îşxalkerî pê taktîkê sûîkastî ameyî pirodayene, îşxalkerêk ame cezakerdene. Îşxalkerê ke ver bi mewzîyanê şerî yê Şehîd Bahozî şîyênî ê zî pê çekanê giranan ameyî pirodayene. Warê Xoverdayîşî yê Şehîd Adîlî de zî helîkopterê skorskyo ke hetê hêzanê ma ra ame pirodayene, ame derbkerdene.
Warê Xoverdayîşî yê Sîda
Warê Xoverdayîşî yê Sîda de îşxalkerê ke dormeyê mewzîyanê şerî yê Şehîd Agirî de bî pê tatkîkê sûîkastî ameyî pirodayene, 3 îşxalkerî cezakerdene. Warê Xoverdayîşî yê Şehîd Felat de zî çalakîya sabotajî ameye kerdene. Çalakîye de 2 îşxalkerî ameyî cezakerdene û aspîratorêk ame îmhakerdene. Eynî roje helîkopterê skorskyê ke waşt herême de leşkeran rono ame pirodayene û hema ke leşkerî nênayî ro peyser agêra.
Xakurkê de 12 leşkerî ameyî kiştene
Warê Xoverdayîşî yê Girê Şehîd Derwêşî yê Xakurkê de hêzanê ma yê YJA Starî pê çekanê giranan da îşxalkeran ro. Nê çalakîyan de 3 îşxalkerî ameyî cezakerdene û mewzîyêk ame îmhakerdene.  Îşxalkerê ke mabênê Girê Lêlîkan û Kevortê yê Xakurkê de semedê îşxalî rayîr virazenê hetê hêzanê ma ra ameyî pirodayene. Çalakîye de kepçe ame îmhakerdene. Konvoyê leşkeranê yê 14 wesayîtan yo waşt mudaxaleyê warê çalakîye bikero warê Gelîya Reşî de ame bi taktîkê sabotajî ame pirodayene. Çalakîye de wesayîtê bi tîpê Reoyî ame îmhakerdene, 12 îşxalkerî ameyî cezakerdene.
Bombarduman
Artêşa tirke ya îşxalkere 27ê êlule de mewzîyê şerî yê Warê Xoverdayîşî yê Girê FM, Girê Amedîyê Çemço,Saca û Sîda pê bombayanê qedexeyan û çekanê kîmyewîyan dîyayî bombayan ver. Reyna Warê Xoverdayîşî yê Şehîd Fedakar, Kurojahro, Saca, Şikefta Birîndara, Girê Cûdî, Girê Amedîyê, Çemço û dormeyê awa Zapî pê teyaranê şerî, helîkopteranê hêrişî û obusan dîyayî bombayan ver.’’
